 ומתערב: אע''ג דקמח בקמח מקרי לח בלח ולא אמרינן דחוזר וניעור מ''מ פירורין שאני דאינם מתערבים יפה וחוזר וניעור כמ''ש סי' תמ''ז ס''ד וא''כ אסור לאוכלו ומותר לשהותו. אבל אם נתייבש בפסח ה''ל כחמץ שנתערב בפסח דכל זמן שהוא מלוחלח לא היה מתערב וא''כ נתערב בפסח ואסור להשהותו מ''א. וכתב הא''ז היכא דאיכא לספוקי אי נתלחלח ממי פירות וכה''ג או מדברים המחמיצין יש להקל לאכלו בפסח אף אם נתייבש מכח ס''ס שמא ממי פירות נתלחלח ואת''ל מדברים אחרים נתחמץ דלמא לא נתערב בו כלום ע''ש. כתב הב''ח עכברים שנשכו שק ואכלו קמח ונתייבש. אם קודם פסח צריך לנפות אותו קמח והפירורים שישארו בנפה זורק והקמח מותר להשהותו ואם נמצא כן בפסח הכל אסור בהנאה. ואם השק מונח במקומו בלא נענוע יאחז בידו מקום הנישוך (עם קצת קמח). ויקשור שם השק וינהל ומותר להשהותו ואפ''ה אסור לאכלו בפסח וכל זה דוקא כשנראה שאכל העכבר קצת מהקמח אבל אם נשכה רק השק ואיכא ספק שמא לא אכלה כלום אפי' שנמצא כך בפסח מותר להשהותו אבל אסור לאכלו אפי' אם נמצא כך קודם פסח עכ''ל. ומור''ם לובלין סי' קי''ט פסק בשק קמח שנישוך מאכילת עכברים דאם אפו קודם פסח מצות מהקמח ההוא דאין לאסור באכילה בפסח אמנם ב' לילות הראשונות יש ליקח קמח אחר המשומר: והקמח שרקדו באותו נפה שרקדו הקמח הספק אין להחמיר בו ומותר בכל דבר ע''ש. וט''ז כתב דאפי' בנפלו מים עליו ונתייבש אם מכיר המקום שנתלחלח יקחנו וירקד השאר וכ''ש בנשיכת עכברים שיקחו סביב המקום הנשוך והשאר ירקדנו ויאכלנו בפסח ע''ש. והמ''א כתב ול''נ דבעכברים יש להחמיר יותר דהני עכברים רשיעי נינהו והולכין בכל השק ואוכלים וכ''ש כשמונח בחבית דאז בודאי הולכת בכל הקמח ולכן החמירו הגאוני' ע''ש. וכן כתב במי''ט להחמיר מהאי טעמא. והח''י הסכים כט''ז דיש להתיר לקשור מקום הנשוך ולהתיר השאר בכל ענין ע''י ריקוד. ודוקא כשאין רואין שום לחלוחית במקום הנשוך אבל אם רואין שום לחלוחית במקום הנשוך יש לתלות בדבר המצוי אולי השתינו העכברים על הקמח ועס''ה: